สีสดใส
&nbsp;
18 ส.ค. 2554

....ทีมข่าวการเงิน
หลังจากประสบความสำเร็จจากการรีแบรนดิง ธนาคารไทยพาณิชย์ก็มีการทำแบบสอบถามสำรวจความพึงพอใจของลูกค้าอย่างไม่หยุดหย่อน
ล่าสุด ทางผู้บริหารแบงก์ก็สั่งให้มีการรีเฟรชแบรนด์ใหม่อีก ให้สีม่วงที่เป็นสีประจำธนาคารให้เป็นสีสดใสมากกว่าเดิม 
โลโก้ใหม่มีด้วยกัน 3 แบบ มีทั้งแบบเอาไปใช้ในพื้นที่เล็กๆ พื้นที่ขนาดกลาง และพื้นที่ขนาดใหญ่ 
เรียกว่านอกจากโลโก้จะโดนใจ สีก็ต้องสดใสตราตรึงอยู่ในความทรงจำของลูกค้า เรื่องนี้ไม่ได้เกี่ยวกับเรื่องของฮวงจุ้ย แต่เป็นเรื่องที่ทำเซอร์เวย์ลูกค้าแล้วลูกค้าชอบสีม่วงสดใส
ว่าแล้วแบงก์ก็ตามใจลูกค้า ชอบแบบไหนขอให้บอก แบงก์จัดให้ ขอให้มาใช้บริการของธนาคารไทยพาณิชย์มากๆ ก็แล้วกัน เรื่องจิ๊บๆ แค่นี้แบงก์ทำให้ได้
ส่วนจะมีการเปลี่ยนสีโลโก้ในสาขาทั่วประเทศหรือไม่นั้น เรื่องนี้คงต้องถามใจบอร์ดบริหารแบงก์ว่าจะยอมเสียเงินเพิ่มอ๊ะป่าวว